《陈镇江生辰》
宋代·陈棣

着物薰然一气和，温温眉宇得春多。
腰黄眼赤浑閒事，柳绿花红奈乐何。
旧事几经铜狄话，佳词惯听雪儿歌。
一杯何以为公寿，愿借长江万里波。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。